Subahan Kamal

Dato' Sri Subahan bin Kamal (lahir pada 26 Disember 1965) adalah seorang ahli perniagaan Malaysia yang mapan dan pengalamannya telah menjangkau pelbagai industri, seperti pembinaan, pembuatan, pembangunan hartanah, dan Makanan dan Minuman (F&B). Beliau kini menganggotai lembaga pengarah 3 buah syarikat tersenarai. Beliau adalah Pengerusi Can-One Berhad  dan Pengerusi Bebas Bukan Eksekutif Alcom Group Berhad  yang kedua-duanya telah disenaraikan di Pasaran Utama Bursa Malaysia. Beliau juga merupakan Pengarah Eksekutif Gagasan Nadi Cergas Berhad  yang juga telah disenaraikan di Pasaran ACE Bursa Malaysia Securities. Beliau  kini berkhidmat sebagai Pengerusi Eksekutif FBE Ventures, sebuah syarikat F&B inovatif yang bertapak di Kuala Lumpur, Malaysia.   Dato' Sri Subahan Kamal juga sangat aktif dalam Sukan di Malaysia sejak sedekad yang lalu, di mana beliau kini berkhidmat sebagai Presiden Konfederasi Hoki Malaysia dan juga ahli Lembaga Perbadanan Stadium Malaysia (sebuah badan berkanun di bawah Belia & Kementerian Sukan). Beliau memegang jawatan presiden dengan Konfederasi Hoki Malaysia sejak 2015  serta merupakan ahli Lembaga Penasihat Kurikulum, Universiti Teknologi MARA dan Pengerusi Kumpulan Wawasan Qi. Selain dari itu beliau juga pernah memegang jawatan sebagai Presiden Persatuan Bola Sepak Selangor dari Februari 2017 hingga Julai 2018.

Latar belakang
Beliau dilahirkan di Selangor dalam satu keluarga sederhana dan dibesarkan di Selayang dan sejak itu tinggal di Taman Selayang Baru.

Pendidikan
Prestasi pelajaran beliau membolehkan Dato’ Subahan Kamal diberi peluang belajar di Sekolah Menengah Sains Selangor, sebuah sekolah berasrama penuh di Kuala Lumpur.
Pada tahun 1983, Dato’ Subahan telah di tawarkan Biasiswa Kerajaan Negeri Selangor untuk melanjutkan pelajaran di Southern Illinois University, Amerika Syarikat. Beliau berjaya membawa pulang Ijazah Sarjana Muda dengan kepujian Perakaunan dengan pengkhususan dalam bidang kewangan dalam tahun 1989. Beliau turut ditauliahkan Certificate of Marine Cargo Technical Claims dan Certificate of Liability Insurance oleh Institut Insurans Malaysia.

Pembabitan lain
Beliau aktif membabitkan diri dalam bola sepak. Beliau pernah manjadi pengurus bagi Pasukan Bola Sepak Bawah 21 Tahun Selangor dan kini menjadi penolong pengurus bagi Pasukan Bola Sepak Liga Super Selangor. Pada peringkat nasional, beliau berjaya memenangi kerusi Naib Presiden FAM di Kongres FAM kali ke-47 yang diadakan di Hotel Glenmarie pada 31 Julai 2010.

Anugerah
Subahan Kamal telah dikurniakan Darjah Kebesaran iaitu Darjah Indera Mahkota Pahang pada tahun 2002, yang membawa gelaran "Dato" dan pada tahun 2011, beliau telah dikurniakan sekali lagi dengan Darjah Kebesaran Sri Sultan Ahmad Shah Pahang yang membawa gelaran "Dato' Sri".

Rujukan

Pautan luar
Subahan bin Kamal
Pasukan Penyokong Calon PRU13 Subahan bin Kamal
Web Operasi PRU13 DUN Taman Templer N15 Subahan bin Kamal

Anggota Pertubuhan Kebangsaan Melayu Bersatu
Ahli Dewan Undangan Negeri Selangor ke-12
Naib Presiden FAM